  Наталья Тетерина 27-тӥ куарусёнэ Пермь улосвылысь Чайковский карын удмурт лулчеберетлы сӥзем ӝыт ортчоз. Пумиськон ар ӵоже быдэстӥськись «Бабушкин сундучок – кладезь традиций» ӵектослэн йылпумъянэз луоз, шуиз ивортодэтъя «Удмуртия» агентстволы проектлэн авторез, удмурт фольклоръя «Зарни сӥзьыл» йӧскалык ансамбльлэн кивалтӥсез Людмила Филиппова. Солэн кылъёсызъя, Азьмуртлэн фондысьтыз грант утэм ӵектос Пермь улосвылысь пиналъёсты удмурт калыклэн лулчеберетэныз тодматонъя ужрадъёсты огазеяз. Отын пыртэмын вал удмуртъёслэн йылолъёссы. Мастер-классъёс ми возьматъямы, кызьы уксётӥрлык лэсьтӥське, кыӵе пужыятӥськонъёссы вань удмуртъёслэн. Ӟустариослэсь шобрет дышетӥм вурыны. Сюан йылолъёсты возьматӥм школаысь покчи но бадӟым классъёслы Людмила Филиппова, «Зарни сӥзьыл» ансамбльлэн кивалтӥсезӴектосэз йылпумъясь ӝытэз радъясьёс «Семейные традиции» нимазы. Пумиськонын Пермь улосвылысь творчествоя 8 коллективъёс пӧртэм йылолъёсты возьматозы. Людмила Филиппова верамъя, пыриськисьёс пӧлын ӟуч коллектив но вань. Со учкисьёсты армие келян йылолэн тодматоз. Озьы ик ужрадын суредаськон конкурслы йылпумъянъёс лэсьтозы. Нылпиос суредазы, кызьы соос удмурт лулчеберетэз адӟо. Отчы 6 аресысен 18 аресозь пиналъёс пыриськизы Людмила Филиппова, «Зарни сӥзьыл» ансамбльлэн кивалтӥсезВатсалом, «Бабушкин сундучок – кладезь традиций» проектэз быдэстонлы Азьмуртлэн грантъёсъя фондэз 260 сюрс манет пала висъяз.  Тегъёс: Лулчеберет Чайковский удмуртъёс йылолъёс  